ТОНОГ ТӨХӨӨРӨМЖ ТҮРЭЭСЛЭХ ТУХАЙ ГЭРЭЭ


Улаанбаатар хот.                           Дугаар___               ____ оны __-р сарын __

Нэг талаас__________________________________________________________
	(байгууллага, үйлдвэр, аж ахуйн нэгжийн нэр, хаяг)	
(цаашид "Түрээслүүлэгч" гэнэ), түүнийг ______________ үндсэн дээр төлөөлөн ___________________________________________________________________
	 (төлөөлсөн хүний албан тушаал, нэр)		
Нөгөө
талаас _____________________________________________________________ 
                                   (байгууллага, үйлдвэр, аж ахуйн нэгжийн нэр, хаяг)	
(цаашид “Түрээслэн авагч” гэнэ), түүнийг ____________ үндсэн дээр төлөөлөн ___________________________________________________________________
            (төлөөлсөн хүний албан тушаал, нэр)			
бид энэхүү гэрээг байгуулав.  Үүнд:

1. Гэрээний агуулга.

Түрээслүүлэгч дор дурьдсан тоног төхөөрөмж (цаашид “Түрээсийн эд хөрөнгө” гэнэ)-ийг түр хугацаагаар эзэмшүүлэн ашиглуулахаар шилжүүлэн өгч, Түрээслэн авагч түүнийг хүлээн авна:
1.1.  Нэр: Энэ гэрээний 1-р хавсралтанд дурьдсан.
1.2. Түрээсээр шилжүүлэн өгөх үед түрээсийн эд хөрөнгийн байдал (чанар): ________________________________________ байв.

2. Түрээсийн зорилт.

2.2. Түрээслэн авагч нь Түрээсийн эд хөрөнгийг үйлдвэрлэлд ашиглах зориулалтаар түрээслэн авсан болно.


3. Эд хөрөнгийг түрээсээр шилжүүлэн өгөх журам.

3.1. Энэ гэрээнд гарын үсэг зурснаас хойш 10 хоногийн дотор Түрээсийн эд хөрөнгийг Түрээслүүлэгч шилжүүлэн өгч, Түрээслэн авагч хүлээн авна.
3.2. Түрээсийн эд хөрөнгийг хүлээлгэн өгөх, хүлээн авах ажлыг талуудын мэргэжилтнүүд зохих акт үйлдэж гүйцэтгэнэ.


4. Түрээсийн хугацаа.

4.1. Түрээсийн эд хөрөнгийг шилжүүлэн өгсөн хугацааг хүлээлгэн өгөх, хүлээн авах актанд гарын үсэг зурсан өдрөөс эхлэн тоолно.
4.2. Түрээсийн хугацаа нь тийнхүү актаар хүлээлгэн өгч, хүлээн авсан өдрөөс хойш __________________ жил (сар, хоног) болно.
4.3. Түрээсийн хугацааг зөвхөн талуудын тохиролцсоноор богиносгож болно.

5. Түрээсийн төлбөр болон тооцоо хийх журам.

5.1.Түрээсийн төлбөрийн хэмжээ: ________________________________________________________ хугацаанд _________________________________________________ төгрөг болно (нэмүү өртгийн татварыг оруулаад).
5.2. Түрээсийн төлбөрийг бэлэн бусаар, Түрээслүүлэгчийн банк дахь тооцооны дансанд ______________________________________ (улирал бүрт дараагийн улирал эхлэхээс 5 хоногийн өмнө гэх мэтээр) хугацаанд шилжүүлэн өгнө.
5.3. Түрээсийн төлбөрийн хэмжээг Талууд тохиролцсоны үндсэн дээр ___________________________ хугацаанд (жилд нэг удаа гэх мэтээр) хянан үзэж болно.

6. Түрээслүүлэгчийн эрх,үүрэг.

6.1. Түрээслүүлэгч Түрээсийн эд хөрөнгийг энэ гэрээний заалт ёсоор ашиглаж байгаа эсэхийг шалган үзэх эрхтэй.
6.2. Түрээслүүлэгчийн үүрэг:
    а)Түрээсийн эд хөрөнгийг ажиллуулж ашиглах техникийн дүрэмтэй Түрээслэн авагчийг танилцуулах, шаардлагатай үед ашиглаж буй газар дээр нь мэргэжилтнээ явуулан зохих зааварчлага өгөх;
б) Түрээсийн эд хөрөнгийг зөв ашиглах талаар мэдээлэл, зөвлөлгөө өгч дэмжлэг үзүүлэх.

7. Түрээслэн авагчийн эрх, үүрэг.

7.1. Түрээслэн авагчийн үүрэг:
а) Түрээсийн эд хөрөнгийг энэ гэрээний 2-д дурьдсан зориулалтаар ашиглах;
б) Түрээсийн төлбөрийг цаг тухайд нь төлөх;
в) Түрээсийн эд хөрөнгийг зохих техникийн баримт бичигт заасан ашиглах, хадгалах журмыг хатуу сахиж хэрэгжүүлэх;
г)  Мэргэжилгүй хүмүүсийг Түрээсийн эд хөрөнгө дээр ажиллуулахгүй байх;
д) Түрээсийн эд хөрөнгийг бүрэн бүтэн байлгах.



8. Түрээслүүлэгчид эд хөрөнгийг буцаан өгөх журам.

8.1. Түрээслэн авагч түрээсийн хугацаа дууссанаас хойш ________ хоногийн дотор Түрээсийн эд хөрөнгийг Түрээслүүлэгчид зохих баглаа боодолтойгоор техникийн баримт бичгийн хамт иж бүрнээр хүлээлгэн өгсөн, хүлээн авсан тухай актаар хүлээлгэн өгнө.
8.2. Түрээсийн эд хөрөнгийг буцаан хүлээлгэн өгөх, хүлээн авах актыг хоёр талын зохих мэргэжилтнүүд гүйцэтгэнэ.
8.3. Түрээсийн эд хөрөнгийг Түрээслүүлэгчид хэвийн элэгдэл хорогдлыг тооцон, бүрэн бүтэн, ердийн ажиллагаатайгаар хүлээлгэн өгнө.
8.4. Түрээслэн авагч Түрээсийн эд хөрөнгийг бүрэн буюу хагас хэмжээгээр хоёр талын гэрээ тохиролцоонд дурдсан нөхцөл, журмын үндсэн дээр худалдан авч болно.

9. Талуудын хариуцлага.

9.1. Түрээслэн авагч энэ гэрээгээр дараахь хариуцлага хүлээнэ:
а) Түрээсийн эд хөрөнгийг хүлээн авах хугацааг хожимдуулсан бол уг эд хөрөнгийн үнийн _____ хувьтай тэнцэх хэмжээгээр алдангийг тийнхүү хугацаа хожимдуулсан өдөр бүрт төлнө.
б) Түрээсийн төлбөр төлөх хугацааг хожимдуулсан бол өрийн дүнгийн _____________ хувьтай тэнцэх хэмжээгээр алдангийг хожимдуулсан өдөр бүр төлнө.
в) Түрээсийн эд хөрөнгийг зориулалт бусаар ашигласан бол түрээсийн жилийн төлбөрийн дүнгийн ______ хувьтай тэнцэх хэмжээгээр торгууль төлнө.
г) Түрээсийн эд хөрөнгийг бүтнээр буюу түүний зарим хэсгийг Түрээслүүлэгчийн зөвшөөрөлгүйгээр бусдад дахин түрээслүүлсэн бол ______________ төгрөгийн торгууль төлнө.
9.2. Түрээслүүлэгч энэ гэрээгээр дараахь хариуцлага хүлээнэ:
а) Түрээсийн эд хөрөнгийг Түрээслэн авагчид өгөх хугацааг хожимдуулсан бол гэрээний үнийн _________ хувьтай тэнцэх хэмжээгээр алдангийг Түрээслэн авагчид төлнө.


                                          10. Давагдашгүй хүчин зүйл 

10.1. Гэрээний аль нэг тал давагдашгүй хүчин зүйл / тухайлбал : газар хөдлөлт , үер, гал түймэр, далайн шуурга, хар салхи, халдварт өвчний тархалт болон байгалийн бусад аюулт үзэгдэл, ажил хаялт, төрийн шийдвэр, оролцоо гэх мэт / -ийн нөхцөл байдлын улмаас гэрээгээр хүлээсэн үүргээ биелүүлэх боломжгүй болсон тохиолдолд гэрээний хариуцлагаас /алданги, торгууль/ чөлөөлөгдөх үндэслэл болно.
10.2. Дээрхи давагдашгүй хүчин зүйл бий болсон тухай нотолгоог тухайн орны Худалдаа Аж Үйлдвэрийн Танхим гэрчилнэ.
 

11. Маргаан шийдвэрлэх
11.1. Энэхүү гэрээнээс үүссэн болон холбогдон гарсан түүнчлэн уг гэрээг зөрчих, дуусгавар болгох, хүчингүй болгохтой холбоотой аливаа маргаантай асуудлыг Монголын Үндэсний Худалдаа Аж Үйлдвэрийн Танхимын дэргэдэх Монголын Олон Улсын ба Үндэсний Арбитрт түүний Арбитрын хэрэг хянан шийдвэрлэх дүрмийн дагуу Монгол Улсад эцэслэн шийдвэрлүүлнэ.

12. Энэ гэрээг хугацаанаас нь өмнө цуцлах үндэслэл.

12.1. Талуудын аль нэг нь гэрээний үүрэг, нөхцлийг байнга зөрчихөөс бусад тохиолдолд энэ гэрээг нэг талын журмаар цуцлахгүй.
12.2. Бусад үндэслэл: ______________________________________________________ ______________________________________________________

13. Талуудын хооронд холбоо барих нөхцөл.

13.1. Энэ гэрээгээр талуудын эрх бүхий төлөөлөгчдөөр дор дурьдсан хүмүүс ажиллана:
Түрээслэн авагчийн: ___________________ утасны дугаар_______
Түрээслүүлэгчийн:   ____________________ утасны дугаар_______ 

14. Бусад нөхцөл.

14.1. Энэ гэрээний үндсэн эхийг хоёр хувь үйлдсэн бөгөөд тал тус бүр нэг хувийг хадгална.
14.2. Энэ гэрээнд заагаагүй асуудлыг шийдвэрлэхдээ талууд Монгол Улсын Иргэний хууль тогтоомжийг удирдлага болгоно.
14.3. Энэ гэрээнд гарын үсэг зурмагц үүнтэй холбогдуулан хийсэн урьдчилсан хэлцэл, бичиг захидал, тохиролцол, протоколууд хүчингүй болсонд тооцогдоно.
14.4. Энэ гэрээнд оруулсан аливаа засвар нь зөвхөн хоёр талын эрх бүхий төлөөлөгчдийн харилцан тохиролцож сайшаасны үндсэн дээр хүчин төгөлдөр болно.

15. Энэ гэрээний хавсралтууд.

15.1. Энэ гэрээнд дор дурьдсан хавсралтууд бий:
1) _________________________________________________________________
2) _________________________________________________________________
3) _________________________________________________________________
15.2. Эдгээр хавсралтууд нь энэ гэрээний салшгүй бүрэлдэхүүн хэсэг болно.
15.3. Талуудын хууль  ёсны хаяг, банкны реквизит, гарын үсэг.



Түрээслүүлэгч: 

хаяг, индекс: 
____________________________________________________________ 
утас _______________________________ 
факс ___________________
Тооцооны дансны дугаар 
______________________________________________

Түрээслэн авагч:

хаяг, индекс: 
____________________________________________________________ 
утас ______________________________ 
факс ____________________
Тооцооны дансны дугаар 
_______________________________________________


[bookmark: _GoBack]Түрээслүүлэгч:   __________________________                       	      


Түрээслэн авагч:  __________________________
